**Rámcová dohoda o poskytovaní služby č.: [●]/2022**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Poskytovateľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(objednávateľ a poskytovateľ ďalej spolu len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
2. Predmetom tejto zmluvy je poskytovanie služby podľa špecifikácie:

|  |  |  |  |
| --- | --- | --- | --- |
| **špecifikácia služby:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených a na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Zabezpečenie služieb technickej a emisnej kontroly“***.  Predmetom zmluvy je vykonávanie technickej kontroly (ďalej len „**TK**“) nákladných motorových vozidiel a prívesov a emisnej kontroly (ďalej len „**EK**“) nákladných motorových vozidiel (spolu ďalej len „**TK a EK**“) v súlade so všeobecne záväznými právnymi predpismi (ďalej len „**služba**“).  Podrobná špecifikácia služby je uvedená v prílohe č. 1 – Technická špecifikácia k tejto zmluve, ktorá je neoddeliteľnou súčasťou tejto zmluvy (ďalej len „**príloha č. 1**“). | | | |
| **lehota poskytovania služby:** | Poskytovateľ je povinný poskytnúť objednávateľovi službu podľa tejto zmluvy na základe objednávok objednávateľa, a to do troch (3) hodín od momentu pristavenia vozidla na miesto plnenia zmluvy, ak sa zmluvné strany nedohodnú inak. | | |
| **miesto plnenia:** | Prevádzkareň poskytovateľa: [adresu doplní poskytovateľ] | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

1. Neoddeliteľnou súčasťou tejto zmluvy sú **Všeobecné obchodné podmienky** objednávateľa (ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že osobitné ustanovenia o objednávkach podľa čl. XI VOP sa použijú primeranom rozsahu. Objednávateľ telefonicky alebo e-mailom dohodne s poskytovateľom termín vykonania TK a EK, minimálne však sedem (7) dní vopred. Po odsúhlasení termínu TK a EK objednávateľ zašle poskytovateľovi elektronicky (na adresu určenú poskytovateľom) objednávku na konkrétny dohodnutý termín s dohodnutým počtom vozidiel minimálne dva (2) dni vopred. Poskytovateľ je povinný do jedného (1) pracovného dňa písomne elektronickou formou potvrdiť prijatie objednávky kontaktnej osobe objednávateľa, pričom doručením potvrdenej objednávky je uzatvorená individuálna zmluva. 2. Odovzdanie a prevzatie vozidla pred poskytnutím a po poskytnutí služby bude prebiehať v mieste plnenia, kde má poskytovateľ prevádzku kontrolnej stanice, t. j. v mieste plnenia podľa tejto zmluvy. 3. Poskytovateľ sa zaväzuje v prípade potreby realizovať aj opakovanú TK a/alebo EK. 4. Poskytovateľ je povinný vyzvať objednávateľa telefonicky alebo e-mailom na prevzatie vozidla bezodkladne po vykonaní TK a/alebo EK. 5. Poskytovateľ pri každej poskytnutej službe odovzdá objednávateľovi potvrdený doklad o vykonaní TK a/alebo EK. V prípade, ak je potrebné opakovať vykonanie TK a/alebo EK, poskytovateľ v doklade o vykonaní kontroly (protokole) vyznačí vady vozidla, ak takéto vady boli zistené. Objednané služby budú prevzaté podpisom oprávnenou osobou objednávateľa na protokole o vykonaní TK a/alebo EK. 6. Faktúra musí obsahovať číslo objednávky, evidenčné číslo vozidla (EČV), údaj, či išlo o pravidelnú TK a/alebo EK alebo opakovanú TK a/alebo EK. 7. Objednávateľ vyhotoví objednávky, ktorých predmetom bude vykonanie služieb týkajúcich sa cestných motorových vozidiel kategórií N2, N3, O4 špecifikovaných v zozname vozidiel podľa prílohy č. 1, v kvalite vyhovujúcej STN, EN a všeobecne záväzným právnym predpisom platných v Slovenskej republike. 8. Poskytovateľ sa zaväzuje disponovať počas trvania tejto zmluvy: 9. oprávnením na vykonávanie TK pre vozidlá kategórie N2, N3 a prípojné vozidlá kategórie O4 uvedené v zozname vozidiel v prílohe č. 1, 10. oprávnením na vykonávanie EK pre vozidlá kategórie N2, N3, 11. platným zápisom stanice technickej a emisnej kontroly v aktuálnom zozname vedenom Ministerstvom dopravy a výstavby Slovenskej republiky (ďalej len „**MDaV SR**“), 12. platným povolením na zriadenie stanice technickej kontroly alebo povolením na zriadenie stanice technickej kontroly nad rámec existujúcej siete. 13. Poskytovateľ sa zaväzuje vykonávať TK a EK najmä v súlade so zákonom č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a vyhláškou MDaV SR č. 137/2018 Z. z., ktorou sa ustanovujú podrobnosti v oblasti technickej kontroly v znení neskorších predpisov a vyhláškou MDaV SR č. 138/2018 Z. z., ktorou sa ustanovujú podrobnosti v oblasti emisnej kontroly v znení neskorších predpisov. 14. Poskytovateľ sa zaväzuje plniť kvalitatívne požiadavky na poskytované služby v súlade s touto zmluvou a plniť predmet zmluvy vo vlastnom mene a na vlastnú zodpovednosť s vybavením, ktoré si na tento účel sám zabezpečí. 15. Zmluvné strany sa dohodli, že objednávateľ je oprávnený vykonávať kontrolu poskytovateľom poskytovaných služieb. | |

1. Táto zmluva sa považuje za odstávkovú zmluvu podľa bodu 6.7 VOP: **áno**  ; **nie**
2. Poskytovateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.
4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu tridsaťšesť (36) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●] eur)* bez DPH podľa toho, ktorá skutočnosť nastane skôr.

**III. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Poskytovateľ podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Cena |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Poskytovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |